Se billederne: Sporarbejde stopper togtrafikken - sn.dk - Forsiden - Sjælland
Togskinnerne her ved Næstved er blevet skåret over og lagt til side, mens Banedanmark bygger en bro til skinnerne, der samtidig giver plads til en ny omfartsvej. Foto: Thomas Olsen
Artiklen: Se billederne: Sporarbejde stopper togtrafikken
Sjælland - 13. april 2017 kl. 07:55
Håndværkerne bygger i døgndrift ved Grevensvængevej lidt uden for Næstved. De skal nemlig være færdig med en ny bro til togskinnerne inden tirsdag efter påske. Det skriver DAGBLADET, Nordvestnyt og Sjællandske.
Skinnerne skal køre hen over broen, og samtidig giver broen plads til en ny omfartsvej.
Mens der bygges, er togtrafikken mellem Ringsted og Nykøbing Falster indstillet.
- Vi har kun 10 dage til rådighed. Togene skal kunne køre igen tirsdag efter påske. Og lige nu er vi et halvt døgn foran tidsplanen, siger Ole Specht, byggeleder i Banedanmark.